Ħallik mis-Sentiment, mill-Emozzjoni. Ħallik mill-biki u d-dmugħ. Ħallik mill-vrus tal-ħdax, tas-sebgħa u l-bqija, mill-moħħ mixgħul u minn tqanqil ir-ruħ. Illum il-Poeżija ma tridx taf b'jasar — b'jasar il-qjies u l-kejl tal-Prosodija, Jeħtieġ tkun ħielsa — ħielsa minn kull irbit, bħal xebba mqarba u wiċċha sfiq għaddejja mit-toroq ta' l-ibliet u ta' l-irħula aktar imnażżgħa milli liebsa — għall-ħajr. Illum żmien ieħor: żmien id-drogi u l-orġji — l-orġji sesswali — l-erotiżmu, in-naxra ta' laħam it-tfajliet w oħrajn miżżewġa f'idejn. żgħażagħ u rġiel bla ruħ, qattiela, fosthom Charles Manson, Richard Speck w oħrajn… Le, le, tibqax irsir ta' dak li kien ilbieraħ u llum għadda għax tbiddlu ż-żminijiet u niesna magħhom. L-irbit xi tridu Ma jgħinekx. Ixekklek. Tkun qisek ngħalaqt f'ħabs ġo ċella waħdek: la tgħanni ma tkun tista', anqas ittir. Isma' minni: tkunx ħmar. Biex idaħħluk fix-Xirka tal-Moderni, taf x'għandek tagħmeld Aqbad ħaġra kbira u tas il-Għanja tinten pesta tiegħek isħaqha biha — agħmilha frak u żrar. Itlaqha wkoll, m'għandekx xi tridha r-Rima, Il-Metrika spiċċat; għodda qadima. Għidli ħaġa, ħabib, inti l-gazzetti ma taqrahomx, jewwilla 1 Ma tafx-li llum m'għadux żmien il-bużnanna' li għadda żmien l-insiġ bin-newb li għosfru l-imtieħen kbar ta' żmien Miguel Cervantes, u hekk ukoll il-kwiener u l-imriewaħ li n-nisa bihom kienu jrewwħu n-nar, huma u jdawwru nkaljatur bl-id l-oħna li fih kien ikun hemm ċiċri u kafe'2 Kemm se ndum ngħidlek u ntambarlek, ruħi, li Ilum kollox inbidel u nqaleb ta' taħt fuq' IL-MALTI Ma tafx, jewwilla, u mkien ma qrajt, jaqaw, kif inhu miexi tal-Moderni s-Suq Ma tafx li tar żmien it-tbeżbiż u l-biża' bl-Infern u bil-Babawrl Qaluli li waslulek… Qrajthom jew ma qrajthomx il-LINJI ĠODDA Linji bħal dawk, linji bħal dawk, ja sieħbi, jeħtieġlek tħażżeż biex idduq mill-frott ta' Ġnien Dun Peter Serracino dnglott. Tibda mill-bidu trid. M'huwiex għaref daqshekk dak li tennielna xi fettuqiet mill-kotba ta' ħaddieħor. Sata' kien hekk, sata' ma kienx. Hadd minna — mill-'animalia rationalia' kollha — ma kien: mill-Bidu Nett. Tista' tkun ħrafa (mhux Għerf jew Xjenza) dik li l-Univers marsus fi tnaba kien qabel ma sploda, qisu gass f'ċilindru, u sar elf xemx u elf dinja fi ħdan il-Baħħ, min jaf kemm ilu żmieni F'hekk rah il-ġdid Dun Piet7 Għalhekk dak l-għagħa2 Fejn hi, fejn hi l-oriġinalita'7 U min ma jafx li int, Dun Piet u jiena, u bħalna oħrajn, f'ġuf omm konna żerriegħa qabel ma sfajna trabi ġo benniena Kieku l-poeta qal illi mix-xejn qatt ma sar xejn, w għalhekk ried ikun hemm bilfors ISetgħa Ħalliega biex sar dan kollu kif u meta sar, ma jidhirlux Dun Peter li kien ikun aħjarż Isma' minni u jaqbillek, ruħi qalbi. Hallik mill-qdumijiet ta' żmien bużnanntek; ħallik mill-Qaddisin u l-Metafiżika, mill-Malti Safi u l-kliem mirqum, mill-bini bil-għaqal u bis-sengħa tas-sentenzi, mill-Loġika u s-Sintassi u x-xniexel l-oħra ta' ruħ ommok, Skużi. Għad li ma ridtx, ħtieġli nkun iebes. Imma, kif naqbad nagħmel biex infiehmek, sieħbi, u niftaħlek għajnejk7 Ara, pars mea, tistax minn issa 'l hinn toħroġ b'xi versi jew b'xi linji bħal dawn: fGħaliex das-seħer ta' ferħ meta naf li m'għandi xejn forsi għax jiena għandi lili għada se jmut'(1) La tħabbilx rasek dwar punteġġatura. Fittex il-paradoss fil-ferħ (jew niket) li jinħass fik mingħajr ebda raġuni. Ifraħ jew tnikket għax teżisti, xbin. U ikteb hekk, jekk taf, meta t-tagħrixa tal-Muża tħoss bħal ħakk f'ġisem xadin. Fittex ukoll is-Simboli u l-Astratt, Arġa' ggħar-Rabta l-Qadima, għad illi dak li tħabbar bil-għeliem twettaq u seħħ madwar elfejn sena ilu (kif jaf kulħadd) u qdiem. Hekk trid il-Liġi l-Ġdida fil-Ħżuż tal-Linji li ma jninu qatt. Ilbes u kun illum. Warda tal-plastik tolqot aktar 'ill-għajn minn waħda friska f'pavru ta' ġlekk milbus. Insieha 'l Malta ta' Dun Karm fil-vrus. Għal Malta u niesha l-aqwa monument mhux dak tal-bronż li jfakkar (Sebħ Ġrajjietha, Kif qal Mario Azzopardi Bottiglieri illum il-glorja ta' pajjiż hu ż-Żejti Tgħidx kemm ħaffret bjar lilhinn minn xtutha taħt qigħan baħarhal Hemmhekk trid tara, meta ssibu, x'mara Artna jkun fiha, u kemm nitkabbru biha Dik tkun rebħa tassew — taż-Żejt is-Sejba — rebħa għal Malta mill-kbar. Mela, ħallik mill-ħolm u l-fantasija, minn issa 'l hinn, ja sieħbi, fit-tifsil u fil- qtugħ tal-Poeżija. Iż-żgħażagħ li tilgħin jgħallmuk bil-bosta: itgħallem minnhom u kun għaqli bħalhom: tbati u titħabat inqas u… jiswielek, Issa li xjeħt, aħjar isuquk huma IL-MALTI lejn Bjar iż-Żejt u l-Ġid u Sebħ il-Għana sakemm, f'telfa ta' ġenn, iż-żgħażagħ tagħna ma jfettlilhomx jgħattbuk b'daqqiet il-frosta, Iżda min jaf inix ingħidlek sewwajl Dwar hekk inħossni mħasseb u beżgħan. Li ż-żgħażagħ jgħallmu 'x-xjuħ — din qatt ma kienet, Intix tal-lum, għadekx li kont ilbieraħ, 'ngħid jien, xi jgħodd, sakemm inti li int: poeta tat-tiġrib u l-hemm u n-niket — ħsarat fl-għajxien daqskemm huma l-bluhatil Imbagħad x'hemm ġdid, x'hemm li hu ġdid għal kollox mis-sema '1 isfe X'hemm, jekk mhux ksuħat, filli kittieb fuq roqgħa żejt f'wiċċ l-ilma itarraf li qed jara lwien iżewwqu bħall-ilwien naturali tal-qawsalla U fejnha l-Poeżija u ġmielha u ħajrha f'dawn il-linji ta' Mario2 smawmettu u kristu mgħannqin ixappu griżmejhom f'ġieh pawlu sitta'' (2) L-egħliem ta' l-istagħġib, tal-mistoqsija, tat-tmiem f'sentenza u l-bqija ma ssibhomlux lill-poeta tal-lum. Ara ma tiġġenninx, sieħbi, u titħajjar tħażżeż mill-lum 'il hinn xi linji hekk, hi xinhi l-fehma dwarhom ta' Dun Peter li, flok ma rafa' l-Malti, għaddsu sal-qiegħ. M'intix iblah daqshekk, M'intix ser temmen li biex tingħoġob jew tingħad b'modern jaqbillek tibda toħroġ dawn il-ftajjar. Fl-aħħar mill-aħħar, stabar: int taf li kollox frugħa u kollox riħ. La tħabbilx rasek, titnikkitx jekk tara li għomrok kien għalik tebut u qabar, kif stqarrejt int bil-kitba. (1) Duende ta' Albert Marshall f'LINJI ĠODDA (k.k.m.